25. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 668 της 2/6 Νοεμ. 1963 (ΦΕΚ Α΄ 196) Περί συστάσεως Γραφείου Ευρέσεως Εργασίας εις Θήβας. Έχοντες υπ’ όψιν: 1)Τας διατάξεις της παρ. 2 του άρθρ. 7 του Νόμ. 3252/1955 «περί διοικήσεως του Οργανισμού Απασχολήσεως και Ασφαλίσεως Ανεργίας και Οργανώσεως των Γραφείων Ευρέσεως Εργασίας και τροποποιήσεως τινών Νόμων». 2)Τας διατάξεις του άρθρ. 7 του Νόμ. 3925/1959 «περί Υπουργείων και των Οργανισμών των Δημοσίων Πολιτικών Υπηρεσιών». 3)Τας διατάξεις του άρθρ. 19 του υπ’ αριθ. 868/1960 Β.Δ/τος «περί Οργανισμού του Υπουργείου Εργασίας». 4.Την υπ’ αριθ. 648/ γνωμοδότησιν του Συμβουλίου της Επικρατείας, προτάσει των Ημετέρων Προέδρου της Κυβερνήσεως και Υπουργών Συντονισμού, Οικονομικών και Εργασίας, απεφασίσαμεν και διατάσσομεν: Άρθρον μόνον.-Συνιστώμεν Γραφείον Ευρέσεως Εργασίας εις Θήβας με έδραν την πόλιν των Θηβών. Η κατά τόπον αρμοδιότης αυτού περιορίζεται εντός των ορίων της Επαρχίας Θηβών. Εις τον Ημέτερον επί της Εργασίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 